ddrg/super_eurlex huggingface dataset:
Uredba Komisije (ES) št. 1356/2001

z dne 4. julija 2001

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Italija poslala Komisiji vlogo za registracijo imena kot geografske označbe.

(2) V skladu s členom 6(1) navedene uredbe je ugotovljeno, da vloga izpolnjuje vse zahteve iz tega člena in zlasti vsebuje vse zahtevane informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 Uredbe (EGS) št. 2081/92 glede imena iz Priloge k tej uredbi.

(4) Ime se zato vnese v "Register zaščitenih označb porekla in zaščitenih geografskih označb" in se zaščiti po vsej Skupnosti kot zaščitena geografska označba.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 898/2001 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2400/96 in vnese kot zaščitena geografska označba (ZGO) v "Register zaščitenih označb porekla in zaščitenih geografskih označb" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. julija 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 282, 5.10.2000, str. 5.

[4] UL L 327, 18.12.1996, str. 11.

[5] UL L 126, 8.5.2001, str. 18.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žito

ITALIJA

Limone Costa d'Amalfi (ZGO)

--------------------------------------------------
Uredba Komisije (ES) št. 1609/2001

z dne 6. avgusta 2001

o spremembi Uredbe (ES) št. 1622/2000 o nekaterih podrobnejših določbah o izvajanju Uredbe Sveta (ES) št. 1493/1999 o skupni ureditvi trga za vino in vzpostavitvi Kodeksa Skupnosti o enoloških postopkih in obdelavah glede metod analize

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2826/2000 [2], in zlasti člena 46 Uredbe,

ob upoštevanju naslednjega:

(1) Uredba Komisije (ES) št. 1622/2000 [3], kakor je bila nazadnje spremenjena z Uredbo (ES) št. 885/2001 [4], predvideva, da Uredba Komisije (EGS) št. 2676/90 z dne 17. septembra 1990 o določitvi metod Skupnosti za analizo vin [5], kakor je bila nazadnje spremenjena z Uredbo (ES) št. 761/1999 [6], razen običajnih metod, ki naj bi bile od 1. avgusta 2001 črtane, ostane v veljavi.

(2) Kontrolni laboratoriji držav članic ponavadi uporabljajo več običajnih metod analize, katerih pravilnost in točnost, ugotovljena z medsebojnimi analitičnimi raziskavami, se je izkazala za enakovredno tisti z referenčnih metod analize iz Uredbe (EGS) št. 2676/90. Razen tega Mednarodni urad za trto in vino načrtuje preverjanje nekaterih običajnih metod zaradi njihovega priznanja kot referenčnih metod. Za to preverjanje veljavnosti običajnih metod sta potrebni nadaljnji dve leti znanstvenih raziskav, v tem času pa naj metode ostanejo takšne, kakor so opisane v Uredbi (EGS) št. 2676/90.

(3) Zatorej je treba Uredbo (ES) št. 1622/2000 spremeniti tako, da se razveljavitev običajnih metod, opisanih v Prilogi k Uredbi (EGS) št. 2676/90, odloži za dve leti.

(4) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Datum 1. avgust 2001 v členu 44 Uredbe (ES) št. 1622/2000 se nadomesti z datumom 1. avgust 2003.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba velja od 1. avgusta 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. avgusta 2001

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 328, 23.12.2000, str. 2.

[3] UL L 194, 31.7.2000, str. 1.

[4] UL L 128, 10.5.2001, str. 54.

[5] UL L 272, 3.10.1990, str. 1.

[6] UL L 99, 14.4.1999, str. 4.

--------------------------------------------------
Uredba Komisije (ES) št. 2458/2001

z dne 14. decembra 2001

o spremembi Uredbe (ES) št. 327/98 o odprtju in upravljanju nekaterih tarifnih kvot za uvoz riža in lomljenega riža

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o uporabi koncesij v skladu s Seznamom CLX, pripravljenim po zaključku pogajanj v okviru odstavka 6 člena XXIV GATT [1], in zlasti člena 1 Uredbe,

ob upoštevanju Sklepa Sveta 96/317/ES z dne 13. maja 1996 o sklenitvi rezultatov pogajanj s Tajsko po členu XXIII GATT [2], in zlasti člena 3 Sklepa,

ob upoštevanju naslednjega:

(1) Uredba Komisije (ES) št. 327/98 z dne 10. februarja 1998 o odprtju in upravljanju nekaterih tarifnih kvot za uvoz riža in lomljenega riža [3], kakor je bila spremenjena z Uredbo (ES) št. 648/98 [4], vsebuje v Prilogi I izvozno potrdilo za izvoz iz Tajske, v Prilogi III pa vzorec za uradna obvestila držav članic Komisiji.

(2) Ker je Tajska spremenila svoje izvozno potrdilo, je treba Prilogo 1 Uredbe (ES) št. 327/98 zamenjati.

(3) Izkušnje z upravljanjem kvot so pokazale prednost vključitve številke izvoznega potrdila v uradna obvestila držav članic Komisiji. Uredbo (ES) št. 327/98 je zato treba ustrezno spremeniti in nadomestiti Prilogo III.

(4) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Uredba (ES) št. 327/98 se spremeni:

1. Prva alinea člena 8 se nadomesti:

"— v dveh delovnih dneh po izdaji, o količinah, za katere se izdajo uvozna dovoljenja, razčlenjenih na osemmestno tarifno oznako KN in države porekla, s podatki o datumu izdaje, številko izvoznega potrdila, številko dovoljenja in imenom ter naslovom imetnika dovoljenja,"

2. Prilogi I in III se nadomestita s prilogama I in II te uredbe.

Člen 2

Ta uredba začne veljati 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 2001

Za Komisijo

Franz Fischler

Član Komisije

[1] UL L 146, 20.6.1996, str. 1.

[2] UL L 122, 22.5.1996, str. 15.

[3] UL L 37, 11.2.1998, str. 5.

[4] UL L 88, 24.3.1998, str. 3.

--------------------------------------------------

ANEXO IBILAG IANHANG IΠΑΡΑΡΤΗΜΑ ΙANNEX IANNEXE IALLEGATO IBIJLAGE IANEXO ILIITE IBILAGA I

+++++ TIFF +++++

--------------------------------------------------

PRILOGA II

PRILOGA III

Riž — Uredba (ES) št. 327/98

+++++ TIFF +++++

--------------------------------------------------
Uredba Komisije (ES) št. 464/2001

z dne 7. marca 2001

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih oznak", določen z Uredbo Sveta (EGS) št. 2081/92 o zaščiti geografskih oznak in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Španija poslala Komisiji vlogi za registracijo nekaterih imen kot označb porekla.

(2) V skladu s členom 6(1) navedene uredbe je ugotovljeno, da vlogi izpolnjujeta vse zahteve iz tega člena in zlasti vsebujeta vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imen iz Priloge k tej uredbi po objavi v Uradnem listu Evropskih skupnosti [3].

(4) Imeni je zato treba vnesti v "Register zaščitenih označb porekla in zaščitenih geografskih oznak" in ju zaščititi v vsej Skupnosti kot zaščiteni označbi porekla.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 138/2001 [5] –

SPREJELA NASLEDNJO UREDBO:

Člen 1

Imeni v Prilogi k tej uredbi se dodata Prilogi k Uredbi (ES) št. 2400/96 in vneseta kot zaščiteni označbi porekla (ZOP) ali zaščiteni geografski oznaki (ZGO) v "Register zaščitenih označb porekla" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. marca 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 173, 22.6.2000, str. 4 in 8.

[4] UL L 327, 18.12.1996, str. 11.

[5] UL L 23, 25.1.2001, str. 17.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje in zelenjava

ŠPANIJA

Azafrán de la Mancha (ZOP)

Pimentón de Murcia (ZOP)

--------------------------------------------------
Uredba Komisije (ES) št. 717/2001

z dne 10. aprila 2001

o spremembi Uredbe (ES) št. 790/2000 o standardu trženja za paradižnik

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 2826/2000 [2] in zlasti člena 2(2),

ob upoštevanju naslednjega:

(1) Priloga k Uredbi Komisije (ES) št. 790/2000 z dne 14. aprila 2000, ki določa standard trženja za paradižnike [3], predpisuje določbe za razvrščanje paradižnikov.

(2) Da bi zagotovili preglednost na svetovnem trgu, je potrebno spremeniti te določbe. Pred kratkim je bil spremenjen standard za paradižnike, ki ga predlaga Ekonomska komisija Združenih narodov za Evropo, da bi določili, da češnjev paradižnik ne sme imeti zaceljenih razpok niti v razredu II.

(3) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Tretjo alineo točke (iii) (razred II) dela B (razvrstitev) naslova II (določbe o kakovosti) Priloge k Uredbi (ES) št. 790/2000 se nadomesti z naslednjim besedilom:

"— zaceljene razpoke, ki niso daljše od 3 cm za okrogle, rebraste ali izdolžene paradižnike."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od prvega dne drugega meseca, ki sledi začetku njene veljavnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. aprila 2001

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 328, 23.12.2000, str. 2.

[3] UL L 95, 15.4.2000, str. 24.

--------------------------------------------------
Uredba Komisije (ES) št. 1192/2001

z dne 18. junija 2001

o spremembi Uredbe (EGS) št. 2219/92 o podrobnih pravilih za uporabo posebnega dobavnega režima za Madeiro, ki se nanaša na mlečne proizvode, in pripravi predvidene dobavne bilance

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro, ki se nanašajo na nekatere kmetijske proizvode [1], kakor je bila nazadnje spremenjena z Uredbo (ES) št. 2826/2000 [2], in zlasti člena 10 Uredbe,

ob upoštevanju naslednjega:

(1) Uredba Komisije (EGS) št. 1696/92 [3], kakor je bila nazadnje spremenjena z Uredbo (EGS) št. 2596/93 [4], zlasti določa podrobna pravila za uporabo posebnega režima za dobavo nekaterih kmetijskih proizvodov na Azore in Madeiro.

(2) Uredba Komisije (EGS) št. 2219/92 [5], kakor je bila nazadnje spremenjena z Uredbo (ES) št. 1030/2001 [6], zlasti določa podrobna pravila za uporabo posebnega režima za dobavo nekaterih mlečnih proizvodov na Madeiro in pripravlja predvideno dobavno bilanco za Madeiro v obdobju od 1. julija 2000 do 30. junija 2001.

(3) Navedena dobavna bilanca se lahko revidira, kadar se to izkaže za potrebno, količine proizvodov pa se lahko prilagodijo med letom v okviru celotne količine, določene skladno z zahtevami regije. Z namenom izpolniti zahteve Madeire po mlečnih proizvodih, je treba prilagoditi ocenjene količine takih proizvodov v predvideni dobavni bilanci. Prilogo I k Uredbi (EGS) št. 2219/92 bi bilo treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Priloga I k Uredbi (ES) št. 2219/92 se nadomesti s prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. junija 2001

Za Komisijo

Franz Fischler

Član Komisije

[1] UL L 173, 27.6.1992, str. 1.

[2] UL L 328, 23.12.2000, str. 2.

[3] UL L 179, 1.7.1992, str. 6.

[4] UL L 238, 23.9.1993, str. 24.

[5] UL L 218, 1.8.1992, str. 75.

[6] UL L 144, 30.5.2001, str. 3.

--------------------------------------------------

PRILOGA

PRILOGA I

Dobavna bilanca za mlečne proizvode za Madeiro v obdobju od 1. julija 2000 do 30. junija 2001

(tone) |

Oznaka KN | Poimenovanje | Količina |

0401 | Mleko in smetana, nezgoščena in brez dodanega sladkorja ali drugih sladil | 12000 |

ex0402 | Posneto mleko v prahu | 800 |

ex0402 | Polnomastno mleko v prahu | 700 |

0405 | Maslo ter druge maščobe in olja, dobljeni iz mleka; mlečni namazi | 1200 |

0406 | Sir | 1650 |

--------------------------------------------------
Uredba Sveta (ES) št. 2136/2001

z dne 23. oktobra 2001

o spremembi Uredbe (ES) št. 723/97 o izvajanju delovnih programov držav članic o nadzoru izdatkov Jamstvenega oddelka EKUJS

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Člen 1 Uredbe (ES) št. 723/97 [3] določa, da Skupnost prispeva k stroškom, ki jih imajo države članice pri izvajanju novih delovnih programov, izhajajočih iz novih obveznosti Skupnosti, ki jih je odobrila Komisija in so namenjeni izboljšanju struktur ali učinkovitosti nadzora izdatkov Jamstvenega oddelka EKUJS. Člen 4 navedene uredbe določa, da se finančni prispevek Skupnosti odobri za koledarsko leto v obdobju petih zaporednih let od leta 1997 naprej v okviru omejitev letnih dodeljenih sredstev, ki jih je odobril organ za izvajanje proračuna na podlagi finančne perspektive.

(2) Komisija je poslala Svetu poročilo o rezultatih uporabe Uredbe (ES) št. 723/97 v obdobju od leta 1997 do leta 2000. Glede na ocenjevalna poročila, ki so jih pripravile države članice, in na učinkovitost izvedenih programov Komisija meni, da morajo države članice še naprej prejemati finančno pomoč za izvajanje programov iz člena 1 Uredbe (ES) št. 723/97.

(3) Zlasti ker je Uredba Sveta (ES) št. 1593/2000 z dne 17. julija 2000 o spremembi Uredbe (EGS) št. 3508/92 o integriranem upravnem in nadzornem sistemu za nekatere programe pomoči Skupnosti [4] uvedla nove, drage metode na področju izboljšanja sistema identifikacije enote rabe ali poljine z uporabo geografskega informacijskega sistema in digitalnimi letalskimi posnetki, je upravičeno, da prispevek Skupnosti krije del izdatkov, ki jih imajo države članice v okviru novih delovnih programov na tem področju. V tem okviru je zaradi pravne jasnosti treba izbrisati zadnjo alineo člena 5 Uredbe (ES) št. 723/97.

(4) Obdobje, v katerem se lahko finančni prispevek Skupnosti plača, je zato treba podaljšati za dve leti.

(5) Uredbo (ES) št. 723/97 je treba ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 723/97 se spremeni:

(1) V členu 2(1) se drugi pododstavek nadomesti:

"Vendar je za programe, ki veljajo za leto 2002, rok za predložitev delovnih programov Komisiji 31. januar 2002."

(2) V prvem stavku člena 4(1) se izraz "pet zaporednih let" nadomesti s "sedem zaporednih let".

(3) V členu 5 se izbriše zadnja alinea.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 23. oktobra 2001

Za Svet

Predsednik

A. Neyts-uyttebroeck

[1] UL C 270 E, 25.9.2001, str. 22.

[2] Mnenje, dano 2. oktobra 2001 (še ni bilo objavljeno v Uradnem listu).

[3] UL L 108, 25.4.1997, str. 6.

[4] UL L 182, 21.7.2000, str. 4. Uredba, kakor je bila nazadnje spremenjena z Uredbo Komisije (ES) št. 495/2001 (UL L 72, 14.3.2001, str. 6).

--------------------------------------------------
Uredba Sveta (ES) št. 1050/2001

z dne 22. maja 2001

o šesti prilagoditvi sistema pomoči za bombaž, uvedenega s Protokolom 4, ki je priloga Akta o pristopu Grčije

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Protokola 4 o bombažu [1], ki je priloga Akta o pristopu Grčije, in zlasti odstavka 11 Protokola,

ob upoštevanju predloga Komisije [2],

ob upoštevanju mnenja Evropskega parlamenta [3],

ob upoštevanju mnenja Ekonomsko-socialnega odbora [4],

ob upoštevanju naslednjega:

(1) Pregled delovanja sistema pomoči in sheme podpore za poljščine, kakor je predvideno v odstavku 11 Protokola 4, ki je priloga Akta o pristopu Grčije, kaže potrebo po prilagoditvi sistema za bombaž.

(2) Ukrepi glede bombaža so opredeljeni v Protokolu 4, Uredbi Sveta (ES) št. 1554/95 z dne 29. junija 1995, ki določa splošna pravila za sistem pomoči za bombaž in razveljavlja Uredbo (EGS) št. 2169/81 [5] in Uredbo Sveta (EGS) št. 1964/87 z dne 2. julija 1987, o prilagoditvi sistema pomoči za bombaž, uvedeni s Protokolom št. 4, ki je priloga Akta o pristopu Grčije [6]. Sistem, predviden v Protokolu 4 naj bi se obdržal, zlasti kot priložnost za Svet, da prilagodi sistem in izvedbeni ukrepi glede proizvodnje bombaža naj bi se zaradi poenostavitve zbrali v samo eni uredbi Sveta –

SPREJEL NASLEDNJO UREDBO:

Člen 1

Protokolu 4, ki je priloga Akta o pristopu Grčije, se doda kot sledi:

1. Odstavek 3 se nadomesti z naslednjim:

"3. Sistem iz odstavka 2 vključuje dodelitev pomoči za proizvodnjo."

2. Odstavek 6 se nadomesti z naslednjim:

"6. Svet, ki sprejema s kvalificirano večino, na predlog Komisije in po posvetovanju s Evropskim parlamentom odloči o prilagoditvah, ki so potrebne za sistem, uveden v skladu s tem protokolom in sprejme splošna pravila, ki so potrebna za izvajanje določb tega protokola."

3. Izbrišejo se odstavki 7, 8, 8a, 10, 11, in 12.

4. Odstavek 13 postane odstavek 7.

Člen 2

Ta uredba začne veljati z dnem objave v Uradnem listu Evropskih skupnosti.

Uporabljati se začne 1. septembra 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. maja 2001

Za Svet

Predsednik

M. Winberg

[1] UL L 291, 19.11.1979, str. 174. Protokol, nazadnje spremenjen z Uredbo (EC) št. 1553/95 (UL L 148, 30.6.1995, str. 45).

[2] Ponudba z dne 13. decembra 1999 (še neobjavljena v Uradnem listu).

[3] Mnenje izdano 15. februarja 2001 (še neobjavljeno v Uradnem listu).

[4] Mnenje izdano 29. marca 2001 (še neobjavljeno v Uradnem listu).

[5] UL L 148, 30.6.1995, str. 48. Uredba, nazadnje spremenjena z Uredbo (ES) št. 1419/98 (UL L 190, 4.7.1998, str. 4).

[6] UL L 184, 3.7.1987, str. 14. Uredba, nazadnje spremenjena z Uredbo(ES) št. 1553/95.

--------------------------------------------------
Uredba Sveta (ES) št. 1339/2001

z dne 28. junija 2001

o razširitvi učinkov Uredbe (ES) št. 1338/2001 o določitvi potrebnih ukrepov za zaščito evra pred ponarejanjem na tiste države članice, ki evra niso sprejele za svojo enotno valuto

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 308 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Pri sprejemanju Uredbe (ES) št. 1338/2001 [3] je Svet določil, da bodo členi od 1 do 11 Uredbe veljali v tistih državah članicah, ki so evro sprejele za svojo enotno valuto.

(2) Vendar pa je pomembno, da naj evro uživa enako raven zaščite v tistih državah članicah, ki ga niso sprejele, in v ta namen naj se sprejmejo potrebne določbe –

SPREJEL NASLEDNJO UREDBO:

Člen 1

Uporaba členov od 1 do 11 Uredbe (ES) št. 1338/2001 se razširi na tiste države članice, ki evra niso sprejele za svojo enotno valuto.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. januarja 2002. Vendar pa se uporablja od dne svoje objave za bankovce in kovance, ki še niso bili izdani, a je njihova izdaja predvidena.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 28. junija 2001

Za Svet

Predsednik

B. Rosengren

[1] UL C 337 E, 28.11.2000, str. 264.

[2] Mnenje, podano 3. maja 2001 (še ni objavljeno v Uradnem listu).

[3] UL L 181, 4.7.2001, str. 6.

--------------------------------------------------